# Todos lo saben

Todos lo saben és una pel·lícula de 2018 dirigida i escrita per Asghar Farhadi. És una coproducció entre Espanya, França i Itàlia, i és protagonitzada per Penélope Cruz, Javier Bardem i Ricardo Darín. El rodatge va començar el 21 d'agost de 2017 a Espanya i finalitzava al desembre del mateix any. La major part del rodatge es va dur a terme en la localitat madrilenya de Torrelaguna, en la Comunitat de Madrid.

## Argument

Laura viatja amb la seva família des de Buenos Aires al seu poble natal a Espanya per a una celebració, però el que havia de ser una breu visita familiar es veu alterada per uns imprevistos que trastoquen per complet les vides dels implicats.

## Repartiment

* Penélope Cruz: Laura
* Javier Bardem: Paco
* Ricardo Darín: Alejandro, el marit de Laura
* Bàrbara Lennie: Bea, l'esposa de Paco
* Inma Cuesta: Ana, la germana petita de Laura
* Elvira Mínguez: Mariana, la germana gran de Laura
* Eduard Fernández: Fernando, el marit de Mariana
* Ramón Barea: Antonio, el pare de Laura
* Sara Sálamo: Rocío, la filla de Mariana i Fernando
* Carla Campra: Irene, la filla de Laura i Alejandro
* Roger Casamajor: Joan, el promés d'Ana
* José Ángel Egido: Jorge, un policia retirat
* Sergio Castellanos: Felipe, l'amic espanyol d'Irene
* Jordi Bosch
* Jaime Lorente: Luis

## Premis i nominacions
### XXXIII edició dels Premis Goya

| Categoria | Nominats | Resultat |
| Millor pel·lícula | Millor pel·lícula | Nominat |
| Millor direcció | Asghar Farhadi | Nominat |
| Millor actor | Javier Bardem | Nominat |
| Millor actriu | Penélope Cruz | Nominat |
| Millor actor de repartiment | Eduard Fernández | Nominat |
| Millor guió original | Asghar Farhadi | Nominat |
| Millor muntatge | Hayedeh Safiyari | Nominat |
| Millor cançó original | Una de esas noches sin final, composta per Javier Limón | Nominat |

### VI edició dels Premis Feroz

| Categoria | Nominat | Resultat |
| Premi Feroz a la millor pel·lícula dramàtica | Premi Feroz a la millor pel·lícula dramàtica | Nominat |
| Millor actor | Javier Bardem | Nominat |
| Millor actriu | Penélope Cruz | Nominat |
| Millor actor de repartiment | Eduard Fernández | Nominat |
| Millor actriu de repartiment | Bàrbara Lennie | Nominat |
| Millor tráiler | Asghar Farhadi | Nominat |

## Crítica

* "És la pel·lícula més feble de Farhadi, però segueix sent millor que la gran majoria de drames comercials (...) Manca la precisió, o l'ambició, dels treballs anteriors de Farhadi."
* "Todos lo saben té els ingredients típics dels millors treballs de Asghar Farhadi (...) El resultat és un híbrid estrany i decebedor que és meitat thriller xerraire, meitat drama familiar"
* "El punt fort de Farhadi és evocar dilemes morals contemporanis a través de relacions melodramàtiques (...) Farhadi està incòmode amb els elements còmics i paròdics"

## Referències

* ↑ «EXCLUSIVA: Asghar Farhadi completa el reparto de su nueva película» (en castellà). Fotogramas.es.
* ↑ «Todos lo saben (2018)». [Consulta: 27 febrer 2018].
* ↑ Debruge, Peter; Debruge, Peter. «Film Review:’Everybody Knows'» (en anglès). Variety, 08-05-2018. [Consulta: 4 febrer 2019].
* ↑ van Hoeij, Boyd. «'Everybody Knows' ('Todos lo saben'): Film Review | Cannes 2018» (en anglès). The Hollywood Reporter. [Consulta: 4 febrer 2019].
* ↑ Scharres, Barbara. «Cannes 2018: Everybody Knows, Meet the Jury | Cannes | Roger Ebert» (en anglès). Robertebert.com. [Consulta: 4 febrer 2019].